《繇陆入蜀过万县雨甚泥泞今顺流抵此暑甚忽雨晴后有赋时七月望日也》
明代·陈是集

一署耽行役，雨过觉心凉。记及来时路，梅雨正瀼瀼。

天生桥畔来，夹道丛苍莨。秀岩开锦壁，石涧响笙簧。

赖此怡心目，不厌溅衣裳。今也乘苇下，秋月聘溪光。

适会所经地，如友晤他乡。把盏试长眺，清飙一何扬。

僮仆亦以喜，巫峰路不长。明朝荡漾去，楚水接清湘。

作者简介：陈是集，字虚斯（一作期），号筠似，别号双峰居士，晚曰忍辱道人。琼山（今属海南）人，一作文昌（今属海南）人。明熹宗天启元年（一六二一）举人，明思宗崇祯四年（一六三一）进士。九年（一六三六）授中书舍人，出使蜀粤诸王。既复命，被人嫁祸而入狱，会赦得免。明桂王永历元年（一六四七），郡邑多事，遁居乡里。清兵占琼，绝粒而亡。著有《南溟诗集》、《中秘稿》。